**CENU APTAUJA NR. TNPz 2024/47**

**“Apavu piegāde Talsu novada pašvaldības policijas vajadzībām”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: **Apavu piegāde Talsu novada pašvaldības policijas vajadzībām** saskaņā ar tehnisko specifikāciju un tehnisko piedāvājumu.
	2. **Paredzamais līguma izpildes laiks:** 12 (divpadsmit) mēnešu laikā no līguma noslēgšanas brīža vai līdz summas 9 999,99 EUR, (deviņi tūkstoši deviņi simti deviņdesmit deviņi *euro*, 99 centi) bez PVN, sasniegšanai. Preču pasūtījums tiek veikts pēc nepieciešamības un preču piegāde jāveic ne vēlāk kā 15 (piecpadsmit) dienu laikā no katra pasūtījuma veikšanas brīža.
	3. **Preču piegādes adrese:** Lielā iela 27, Talsi, Talsu novads, LV-3201.
2. **Piedāvājuma iesniegšanas vieta:**
	1. Piedāvājumus var iesniegt, nosūtot uz e-pastu iepirkumi@talsi.lv līdz **2024. gada 25. oktobra plkst. 10.00.**
	2. **Kontaktpersona:** Talsu novada pašvaldības policijas priekšnieks Māris Grīnvalds, tālr. 26632161.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija iepirkuma ietvaros nav saistoša.
	4. Iesūtot piedāvājumu pretendentiem **obligāti** jānorāda: Pieteikums Nr. TNPz 2024/47 “Apavu piegāde Talsu novada pašvaldības policijas vajadzībām”.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Piedāvājumam pilnībā jāatbilst 1. pielikumam – tehniskai specifikācijai - tehniskajam piedāvājumam.
	3. Pretendents iepriekšējo 3 (trīs) gadu laikā (2021., 2022., 2023. un 2024. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kura ietvaros veikta apavu piegāde pašvaldības policijai. Pretendenta aizpildīts 3. pielikums – Pretendenta kvalifikācija un pieredze. Pie iesniedzamajiem dokumentiem jāpievieno pieredzi apliecinoši dokumenti (piemēram, pasūtītāja izsniegta atsauksme, pieņemšanas – nodošanas akts vai cits pieredzi apliecinošs dokuments), kurā var iegūt informāciju par pieredzes apjomu.
	4. Piedāvājums jāiesniedz, aizpildot Pretendenta pieteikumu un finanšu piedāvājumu (2. pielikums) un tehnisko specifikāciju- tehnisko piedāvājumu (1. pielikums).
	5. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam EUR bez PVN katrai apavu vienībai atsevišķi *(1. pielikums Tehniskā specifikācija- tehniskais piedāvājums)*. 2. pielikumā *Pieteikums – finanšu piedāvājums* Pretendents norāda visu piedāvāto preču (*1. pielikums* *Tehniskā specifikācija- tehniskais piedāvājums)* vienas vienības kopsummu.
5. **Samaksas nosacījumi:** Rēķina apmaksa tiks veikta 10 (desmit) darba dienu laikā pēc rēķina saņemšanas e-pastā: maris.grinvalds@talsi.lv.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un tehniskajā specifikācijā un tehniskajā piedāvājumā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un tehniskajā specifikācijā un tehniskajā piedāvājumā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu, saskaitot visu apavu vienību kopējo summu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un tehniskajā specifikācijā un tehniskajā piedāvājumā noteiktajām prasībām.